ഇന്ത്യ 75 ബികെഎസ് 75: ഉദ്ഘാടനം വി.മുരളീധരന് നിര്വ്വഹിക്കുന്നു മനാമ: ബഹ്റൈന് കേരളീയ സമാജം ബഹ്റൈന് എംബസ്സിയുടെ രക്ഷാകര്ത്തിത്വത്തില് സംഘടിപ്പിക്കുന്ന ഇന്ത്യ 75 ബികെഎസ് 75 ആഘോഷങ്ങളുടെ ഔപചാരിക ഉദ്ഘാടനം വിദേശ കാര്യ സഹമന്ത്രി വി.മുരളീധരന് നിര്വഹിക്കുമെന്ന് സമാജം പ്രസിഡന്റ് രാധാകൃഷ്ണ പിള്ള ജനറല് സെക്രട്ടറി വര്ഗ്ഗീസ് കാരക്കല് എന്നിവര് പത്രകുറിപ്പില് അറിയിച്ചു . സെപ്റ്റംബര് ഒന്നിനു രാവിലെ 10.45 മണിക്ക് ആണ് ഉദ്ഘാടന ചടങ്ങ്.വി.മുരളീധരന് നിലവിളക്കു തിരി തെളിയിച്ചു ഉദ്ഘാടനം നിര്വഹിക്കുമെന്ന് സംഘാടകര് അറിയിച്ചു. തുടര്ന്ന് ഇന്ത്യ 75 ബികെഎസ് 75 ഡിജിറ്റല് ലോഗോ റിലീസിങ് ചടങ്ങും നടക്കും . പരിപാടിയില് ബഹുമാനപെട്ട ഇന്ത്യന് സ്ഥാനപതി പിയുഷ് ശ്രീവാസ്തവ വിശിഷ്ട അതിഥി ആയിരിക്കും. ക്ഷണിക്കപ്പെട്ട അതിഥികളാണ് ചടങ്ങില് പങ്കെടുക്കുക. വിദേശ കാര്യ സഹമന്ത്രി വി.മുരളീധരനെ സ്വീകരിക്കുന്നതിനുള്ള എല്ലാ തയാറെടുപ്പുകളും സമാജത്തില് പൂര്ത്തിയായതായി സമാജം പ്രസിഡന്റ് രാധാകൃഷ്ണ പിള്ള ജനറല് സെക്രട്ടറി വര്ഗ്ഗീസ് കാരക്കല് എന്നിവര് അറിയിച്ചു.